**Løvtreløper** *Rhagium mordax* er en bille som tilhører familien trebukker (Cerambycidae). Den er ganske vanlig overalt hvor det vokser løvskog i Norge.

Utseende
--------

 Merk det fremstrakte hodet og de runde fasettøynene
En middelsstor (12–22 mm), noe kraftig trebukk med ganske korte antenner. På farge er den gulbrunt-spraglete. Den kjennes lettes på at hver dekkvinge har en skrå, svart tverrstripe omtrent i midten, denne er bredt kantet med okergult på begge sider. Antennene er ganske kraftige og rundt en tredjedel så lange som kroppen. Hodet er firkantet, med påfallende lange, helt parallelle tinninger bak fasettøynene. Tinningen er nær dobbelt så lang som fasettøyet. Pronotum er litt lengre enn bredt, sterkt hvelvet, med en kort, men kraftig pigg midt på hver side. Den fremre delen danner en markert krage. Dekkvingene har tre lengderibber hver, men disse er mindre markerte enn hos bartreløperen. Beina er grå, temmelig lange og kraftige. Larven er opptil 3,5 centimeter lang, hvit, ganske flat og langstrakt. Hodet er bredt og kileformet, kjevene kraftige. Bakerst på ryggen har den en kraftig tagg.

Levevis
-------

Larvene lever under barken på døde løvtrær, sørlig bjørk og eik. Av og til kan de også finnes i bartrær. De gnager flate, svingende, ca. 15 mm brede ganger mellom barken og veden. De voksne billene løper rundt på døde stammer (gjerne nyfelte) om våren, de er livlige og flyr gjerne. De besøker gjerne blomster, særlig på mjødurt, for å spise pollen.

Utbredelse
----------

Arten er utbredt over hele Palearktis. I Norge er den vanlig over hele landet bortsett fra Finnmarksvidda.

Systematisk inndeling
---------------------

**Treliste**
* Ordenen biller, Coleoptera Linnaeus, 1758
	+ Underordenen Polyphaga Emery, 1886
		- Gruppen (infraorden) Cucujiformia Lameere, 1938
			* Overfamilien Chrysomeloidea Latreille, 1802 (=Phytophaga)
				+ Familien **trebukker**, **Cerambycidae** Latreille, 1802
					- Underfamilien blomsterbukker, Lepturinae – 130 arter i Europa
						* Stammen Rhagiini
							+ **løvtreløper**, *Rhagium mordax* (DeGeer, 1775)

Referanser
----------

1. 1 2  «Artsdatabankens artsopplysninger». Artsdatabanken. 30. august 2020. Besøkt 30. august 2020.

Kilder
------

* Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7
* Norges biller – lauvtreløper

Eksterne lenker
---------------

* (en) *løvtreløper* i Encyclopedia of Life Rediger på Wikidata

* (en) *løvtreløper* i Global Biodiversity Information Facility Rediger på Wikidata

* (no) *løvtreløper* hos Artsdatabanken Rediger på Wikidata

* (sv) *løvtreløper* hos Dyntaxa Rediger på Wikidata

* (en) *løvtreløper* hos Fauna Europaea Rediger på Wikidata

* (en) *løvtreløper* hos NCBI Rediger på Wikidata

* (en) *Kategori:Rhagium mordax* – bilder, video eller lyd på Wikimedia Commons Rediger på Wikidata

* (en) *Rhagium mordax* – galleri av bilder, video eller lyd på Wikimedia Commons Rediger på Wikidata

* *Rhagium mordax* – detaljert informasjon på Wikispecies Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon
 |